**Litér Község Önkormányzata**

**Képviselő-testületének …./2018.(V…..) önkormányzati rendelete**

**a kiegészítő szociális tűzifa-támogatás helyi szabályairól**

**TERVEZET**

Litér Község Önkormányzata Képviselő-testülete Magyarország Alaptörvénye 32. Cikk (2) bekezdésében kapott jogalkotói jogkörében eljárva, szociális igazgatásról és a szociális ellátásokról szóló 1993. évi III. törvény 10. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. tv. 13. § (1) bekezdésének 8a. pontjában meghatározott feladatkörében eljárva a következőket rendeli el:

**A rendelet célja, hatálya**

1. § (1) A Kormány az 1152/2018.(III.27.) Korm. határozatában a helyi önkormányzatok szociális célú tűzifavásárláshoz kapcsolódó kiegészítő támogatás jogcímen 2018. évben 17 erdei köbméter keménylombos tűzifa vásárlását biztosítja 2017. évi pályázata alapján Litér Község Önkormányzata (a továbbiakban: önkormányzat) számára.

(2) E rendelet célja, hogy Litér Község közigazgatási területén állandó lakóhellyel rendelkező állampolgárok számára a fenti támogatás keretében támogatást nyújtson, meghatározza a természetben nyújtott szociális támogatás jogosultsági feltételeit és az igénylés módját.

**A támogatás feltételei**

2. § (1) Az Önkormányzat vissza nem térítendő természetbeni támogatást, legfeljebb 1 m3 tűzifát biztosíthat annak a személynek, aki lakását fával fűti, az E.ON földgázszolgáltatóval nem áll szerződéses viszonyban, földgázbekötéssel lakása nem rendelkezik.

*(2) a. változat: A kiegészítő szociális tűzifa támogatására előnyt élveznek azok a litéri lakosok, akinek családjában az egy főre jutó jövedelem nem haladja meg az öregségi nyugdíj mindenkori legkisebb összegének 300%- át, (85 500,-)*

*b.) változat: és nem részesült szociális célú tűzifa juttatásban 2017-2018. évben.*

**A támogatás igénylésének módja**

3. § (1) A támogatás megállapítása iránti eljárás az e rendelet 1. melléklete szerinti kérelemre indul.

(2) A kérelmeket 2018. szeptember 1. napjáig a Litéri Polgármesteri Hivatalban lehet benyújtani.

(3) A kérelmek elbírálása a Humán Értékek Bizottság hatáskörébe tartozik, amely a beérkezett kérelmekről határozattal dönt a rendelkezésre álló 17 m3 tűzifa forrás erejéig.

(4) A tűzifa támogatás ugyanazon lakott ingatlanra csak egy jogosultnak állapítható meg.

(5) A tűzifa átvételét a jogosult a rendelet 2. számú mellékletét képező átvételi elismervény aláírásával igazolja.

(6) A tűzifa kiszállítása a jogosultak részére 2018. október 1. és 2019. február 15. között történik, melyet a jogosultak részére térítésmentesen biztosít Litér Község Önkormányzata.

4. § A benyújtási határidő után benyújtott kérelmeket el kell utasítani.

**Záró rendelkezések**

5. §   E rendelet 2018. június 1. napján lép hatályba, és 2019. április 30. napján hatályát veszti.

Litér, 2018. május 24.

 Szedlák Attila                                                           Bencze Éva

             polgármester                                                                    jegyző

                                                      **1. melléklet a /2018.(…….) önkormányzati rendelethez**

***A kérelem benyújtható: 2018. szeptember 1-ig.***

**KÉRELEM**

.........................................................  (név) (szül. hely és idő: .......................................

………………………………………………………………………………………….

Litér ,………………. u………..sz. alatti lakos kérem, hogy részemre szíveskedjenek természetbeni juttatásként tűzifát biztosítani.

A tűzifa támogatási kérelmet az alábbi indokok alapján nyújtom be:

*A családban az egy főre jutó jövedelem: …………………………………….. Ft*

Nyilatkozom, a lakásom tűzifával fűthető, lakásom gázbekötéssel nem rendelkezik.

Litér, 2018. hó..………………nap…

                                                                                                                                                                                                                                                ………………………

kérelmező

**Csatolandó a kérelem benyújtását megelőző hónap jövedelméről szóló munkáltatói igazolás, vagy nyugdíjszelvény!**

**Az állami támogatásból rendelkezésre álló tűzifa 17 m3. A tűzifa kiszállítása a jogosultak részére 2018. október 1. és 2019. február 15. között történik, melyet a jogosultak részére térítésmentesen biztosít Litér Község Önkormányzata.**

**2.  melléklet a …../2018.(…..) önkormányzati rendelethez**

**ÁTVÉTELI ELISMERVÉNY**

……………………………………………………………(név) Litér, ………………………

……………………………………………………………………………………sz. alatti lakos

aláírásommal elismerem, hogy a mai napon Litér Község Önkormányzata Képviselő-testületének a szociális tűzifa támogatás helyi szabályairól szóló **9/2018.(IV.27.)** önkormányzati rendelete alapján benyújtott kérelmemre megállapított természetbeni juttatásként   ………m3  mennyiségű, kemény lombos tűzifát átvettem.

Litér, 2018. hó………….. nap ..

………………………………..                                            …………………………………

               átadó                                                                                  átvevő neve

                                                                                               személyi igazolvány száma: